Üldkohtu 7. veebruari 2024. aasta määrus – Mylan Ireland versus komisjon
(kohtuasi T-227/23)1
(Tühistamishagi – Inimtervishoius kasutatavad ravimid – Müügiluba ravimile Dimethyl fumarate Mylan – dimetüülfumaraat – Komisjoni kiri, milles tehakse järeldused Euroopa Kohtu otsusest – Vaidlustamatu akt – Vastuvõetamatus – Hüpoteetilised aktid – Ilmselge vastuvõetamatus)
Kohtumenetluse keel: inglise
Pooled
Hageja: Mylan Ireland Ltd (Dublin, Iirimaa) (esindajad: advokaadid K. Roox, T. De Meese, J. Stuyck, M. Van Nieuwenborgh ja C. Dumont)
Kostja: Euroopa Komisjon (esindajad: C. Valero ja E. Mathieu)
Ese
ELTL artikli 263 alusel esitatud hagis palub hageja tühistada otsus, mis sisaldus Euroopa Komisjoni 17. märtsi 2023. aasta kirjas viitenumbriga SANTE.DDG1.B.5/AL/mmc (2023) 2914698, milles käsitletakse 16. märtsi 2023. aasta kohtuotsuse komisjon jt vs. Pharmaceutical Works Polpharma (C-438/21 P – C-440/21 P, EU:C:2023:213) tõlgendamist ja tagajärgi.
Resolutsioon
Jätta hagi vastuvõetamatuse tõttu läbi vaatamata osas, milles see on esitatud otsuse peale, mis sisaldus Euroopa Komisjoni 17. märtsi 2023. aasta kirjas SANTE.DDG1.B.5/AL/mmc (2023) 2914698, milles käsitletakse 16. märtsi 2023. aasta kohtuotsuse komisjon jt vs. Pharmaceutical Works Polpharma (C-438/21 P – C-440/21 P, EU:C:2023:213) tõlgendamist ja tagajärgi.
Jätta hagi ilmselge vastuvõetamatuse tõttu läbi vaatamata osas, milles see on esitatud kõikide nende otsuste peale, mis on hilisemad otsusest, mis sisaldus Euroopa Komisjoni 17. märtsi 2023. aasta kirjas SANTE.DDG1.B.5/AL/mmc (2023) 2914698, milles käsitletakse 16. märtsi 2023. aasta kohtuotsuse komisjon jt vs. Pharmaceutical Works Polpharma (C-438/21 P – C-440/21 P, EU:C:2023:213) tõlgendamist ja tagajärgi, ja mis põlistavad ja/või asendavad seda otsust, seal hulgas kõik reguleerivad järelmeetmed, hagejat puudutavas osas.
Jätta Mylan Ireland Ltd kohtukulud tema enda kanda ja mõista temalt välja Euroopa Komisjoni kohtukulud, sh ajutiste meetmete kohaldamise menetlusega seotud kohtukulud.
____________
1 ELT C 223, 26.6.2023.